
ντρο Ανοικτής Προστασίας Ηλικιωμένων» (ΚΑΠΗ) 

Δήμου Σούρπης. 1 

Σύσταση αμιγούς Δημοτικής Επιχείρησης στην κοινό¬ 
τητα Κεραμιδιού Ν. Μαγνησίας, με την επωνυμία 
«Αναπτυξιακή Επιχείρηση Κοινότητας Κεραμιδιού» 

Απόκτηση της Ελληνικής Ιθαγένειας της ομογενούς 

Ναφαηλίδη Σβετλάνα. 4 

Απόκτηση της Ελληνικής Ιθαγένειας του ομογενούς 

Αντώνοβ Σπάρτακος. 5 

Απόκτηση της Ελληνικής Ιθαγένειας της ομογενούς 

Καζμάνοβα Ελισσάβετ. 6 

Απόκτηση της Ελληνικής Ιθαγένειας του ομογενούς 

Ναφαναηλίδη Γιάννη. 7 

Απόκτηση της Ελληνικής Ιθαγένειας της ομογενούς 

Ντερμούτσεβα Σοφίας. 8 

Έγκριση μεταβίβασης άδειας ίδρυσης και λειτουργίας 
της μικτής Ιδιωτικής Κλινικής «ΕΥΑΓΓΕΛΙΣΜΟΣ ΣΟ¬ 
ΛΩΝ ΑΝΤΩΝΙΑΔΗΣ». 9 


ΑΠΟΦΑΣΕΙ Σ 

Αριθ. 171811 (1) 

Σύσταση Νομικού Προσώπου Δημοσίου Δικαίου στο Δή¬ 
μο Σούρπης Ν. Μαγνησίας με την επωνυμία «Κέντρο 
Ανοικτής Προστασίας Ηλικιωμένων» (ΚΑΠΗ) Δήμου 
Σούρπης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1 .Τις διατάξεις του άρθρου 203 του Π.Δ. 410/95. (Δημο¬ 
τικός και Κοινοτικός Κώδικας). 


2. Τις διατάξεις του Ν.2503/97 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση κ.α. διατάξεις). 

3. Τηναριθμ. 161238/2001 απόφαση του Γενικού Γραμ¬ 
ματέα Περιφ. Θεσσαλίας (εξουσιοδότηση Προϊσταμένου 
Δ/νσης Τοπ. Αυτ/σης και Δ/σης Μαγνησίας για υπογραφή 
εγγράφων). ΦΕΚ.597/τ.Β'/21-5-2001. 

4. Την αριθμ. 79/2001 απόφαση του Δημοτικού συμβου¬ 
λίου Σούρπης, αποφασίζουμε: 

Άρθρο 1ον 

Συνιστάται Νομικό Πρόσωπο σύμφωνα με τις διατάξεις 
του άρθρου 203 του Δ.Κ.Κ με την επωνυμία «Κέντρο Ανοι¬ 
κτής Προστασίας Ηλικιωμένων (ΚΑΠΗ) Δήμου Σούρπης». 

Άρθρο 2ον 

Για την στέγαση του Νομικού Προσώπου ο Δήμος δια¬ 
θέτει το ιδιόκτητο οίκημα του Δήμου (ή θα ενοικιαστεί κα¬ 
τάλληλο οίκημα). 

Άρθρο 3ον 

Σκοπός του Κ.Α.Π.Η. είναι: 

Η παροχή κοινωνικών και ιατρικών υπηρεσιών (γιατροί, 
φάρμακα, εξετάσεις) για την πρόληψη ψυχολογικών, βιο¬ 
λογικών και κοινωνικών προβλημάτων των ηλικιωμένων 
ώστε να παραμείνουν αυτόνομα, ισότιμα και ενεργά μέλη 
του κοινωνικού συνόλου. 

Η διαφώτιση και η συνεργασία του ευρύτερου κοινού 
και των ειδικών φορέων σχετικά με τα προβλήματα και τις 
ανάγκες των ηλικιωμένων. 

Η έρευνα σχετικών θεμάτων για τους ηλικιωμένους. 

Άρθρο 4ον 
Μέλη του Κ.Α.Π.Η 

Μέλη του Κέντρου Ανοικτής Προστασίας Ηλικιωμένων 
εγγράφονται άτομα από 60 ετών και άνω άνδρες και γυ¬ 
ναίκες που κατοικούν στην ευρύτερη περιοχή που λει¬ 
τουργεί το Κέντρο, χωρίς διάκριση οικονομικών δυνατο¬ 
τήτων. 

Ο αριθμός των θα πρέπει να ανέρχεται σε 500 μέλη. Επί¬ 
σης όπου υπάρχει ανάγκη και για ειδικούς λόγους γίνο¬ 
νται μέλη και άτομα νεώτερης ηλικίας. 

Τα μέλη για την εγγραφή τους πληρώνουν συμμετοχή η 
οποία είναι συμβολική ανάλογα με τις οικονομικές τους 
δυνατότητες. 

Επίσης ανάλογη οικονομική συμμετοχή καταβάλουν τα 
μέλη για τη συμμετοχή τους στις εκδηλώσεις και στα διά¬ 
φορα προγράμματα που οργανώνει το Κέντρο. 

Άρθρο δον 

Υπηρεσίες που προσφέρουντα Κέντρα Ανοικτής Προ¬ 
στασίας Ηλικιωμένων 

1. Κοινωνική Εργασία στους ίδιους και στο άμεσο περι¬ 
βάλλον τους σύμφωνα με αυτές που περιλαμβάνονται 
στην απόφαση του Νομικού Προσώπου. 

2. Φυσιοθεραπεία. 

3. Εργοθεραπεία από επιμορφώτριατης ΝΕΛΕ γίνονται 
μαθήματα χειροτεχνίας με το χέρι ή και την χρησιμοποίη¬ 
ση διαφόρων μέσων, για δημιουργική απασχόληση και 
εξάσκηση. 

4. Βοήθεια στο σπίτι για άτομα που ζουν μόνα τους ή για 
αυτά που έχουν ιδιαίτερες ανάγκες εξυπηρετήσεως μέσα 
και έξω από το σπίτι (π.χ. ελαφρύ μαγείρεμα, μικρά θελή¬ 
ματα και διάφορες εξυπηρετήσεις). 

5. Φροντίδα και οδηγίες για ιατροφαρμακευτική περί¬ 
θαλψη. Παραπομπές σε νοσοκομεία, κλινικές κλπ. 

6. Στα πλαίσια του προγράμματος της ψυχαγωγίας 
διοργανώνεται από τον Κοινωνικό Λειτουργό μαζί με την 
αντίστοιχη ομάδα των μελών, εκδρομές, συνεστιάσεις 
μουσικοχορευτικές εκδηλώσεις. Προβλέπονται και επι¬ 
σκέψεις προς άλλους χώρους για ψυχαγωγία καθώς επί¬ 
σης και η διοργάνωση εορτών, διαλέξεων κλπ. 

7. Εντευκτήριο μέσα στο οποίο λειτουργεί καντίνα που 
προσφέρει ροφήματα αναψυκτικά και βρίσκουν συντρο¬ 
φιά και απασχόληση τα μέλη. 

8. Επιμόρφωση για να επιτευχθεί η δραστηριοποίηση 
και κοινωνικοποίηση των μελών με έμμεσο στόχο την αλ¬ 
λαγή της νοοτροπίας και του τρόπου εκδήλωσης του αν¬ 
θρώπου της Τρίτης Ηλικίας και κατά συνέπεια η βελτίωση 
του επιπέδου ζωής τους, σφαιρικά θα οργανωθεί απάτην 
κοινωνική Υπηρεσία του Κέντρου και θα λειτουργούν μα¬ 
ζί με τον κοινωνικό λειτουργό ομάδες ενδιαφερόντων των 
μελών, με ποικίλες κατευθύνσεις. Τέτοιες ομάδες είναι 
εκδρομές, χειροτεχνίας, χορωδίας εφημερίδας κλπ. 

Άρθρο 6ον 

Το Νομικό Πρόσωπο διοικείται από επταμελές 
Διοικητικό Συμβούλιο, που αποτελείται από τους: 

1. Δήμαρχο ή Αντιδήμαρχο που θα ορίζει ο Δήμαρχος 
ως Πρόεδρο. 

2. Ένα Δημοτικό Σύμβουλο που ορίζεται με απόφαση 
του Δημοτικού συμβουλίου 

3. Ένα δημότη που ορίζεται με απόφαση του Δημοτικού 
συμβουλίου ανάμεσα σε πρόσωπα που ασχολούνται με 
ανθρωπιστικά επαγγέλματα, ύστερα από σχετική πρότα¬ 
ση του Δήμαρχου. 

4. Μια Κοινωνική Λειτουργό υπάλληλο του Υπουργείου 
Υγείας και Πρόνοιας που ορίζεται από τη Δ/νση Πρόνοιας 
Νομαρχίας Μαγνησίας. 


5. Ένα εκπρόσωπο που εκλέγεται από κοινού από τους 
συλλόγους συνταξιούχων. 

6. Ένα αιρετό μέλος που εκλέγεται ανάμεσα στα μέλη 
του Κ.Α.Π.Η. από αυτά. 

7. Ένα αιρετό εκπρόσωπο των εργαζομένων του 
Κ.Α. Π.Η το Διοικητικό Συμβούλιο εκλέγει από τα μέλη του 
τον αντιπρόεδρο και τον γραμματέα αυτού. 

Η θητεία των μελών του Διοικητικού ακολουθεί τη Δη¬ 
μοτική περίοδο. 

Νέα μέλη του Διοικητικού Συμβουλίου ορίζονται όταν 
λήξει η θητεία των παλαιών ή όταν κατά τη διάρκεια της 
θητείας τους κενωθεί θέση για οποιοδήποτε λόγο η κά¬ 
ποιο μέλος αδυνατεί να ανταποκριθεί στις υποχρεώσεις 
του. 

Το διοικητικό Συμβούλιο αποφασίζει για κάθε θέμα σχε¬ 
τικά με τις αρμοδιότητες του Κ.Α.Π.Η και ιδίως φροντίζει 
για την επιτυχία του σκοπού του Κέντρου, διαχειρίζεται 
την περιουσία του και γενικά τα συμφέροντά του και διοι¬ 
κεί, εποπτεύει και ελέγχει όλη τη λειτουργία του σύμφω¬ 
να με το πρόγραμμα εξωιδρυματικής προστασίας και τις 
σχετικές διατάξεις του Δημοτικού και Κοινοτικού κώδικα, 
όπως ισχύουν κάθε φορά σχετικά μετά Δημοτικά και Κοι¬ 
νοτικά νομικά Πρόσωπα. 

Μπορεί επίσης να συγκροτεί επιτροπές στις οποίες θα 
μετέχουν και ιδιώτες εθελοντές που δεν είναι μέλη του, με 
σκοπό να φροντίζουν και να επιμελούνται συγκεκριμέ¬ 
νους τομείς της δραστηριότητάς τους. 

Τέτοιες επιτροπές ενδεικτικά μπορεί να είναι: 

Επιτροπή που θα φροντίζει για την πραγματοποίηση 
διαλέξεων και ελευθέρων συζητήσεων γενικά και σε θέ¬ 
ματα και προβλήματα που απασχολούν τους ηλικιωμέ¬ 
νους του Δήμου, προβολές ταινιών κλπ. 

Επιτροπή που θα φροντίζει για τη βοήθεια στο σπίτι και 
την αντιμετώπιση προβλημάτων των ηλικιωμένων. 

Επιτροπή που θα φροντίζει την ιατροφαρμακευτική και 
νοσοκομειακή περίθαλψη, φυσιοθεραπευτική και κοινω¬ 
νική εργασία. 

Επιτροπή που θα φροντίζει για την πραγματοποίηση 
ψυχαγωγικών και μορφωτικών εκδηλώσεων και επιμορ¬ 
φωτικών σεμιναρίων ως και οργανωμένων διακοπών. 

Επιτροπή για την δημιουργία και ανάπτυξη δανειστικής 
βιβλιοθήκης στους ηλικιωμένους του Δήμου. Οι επιτρο¬ 
πές αυτές και όσες άλλες μπορεί να συσταθούν λειτουρ¬ 
γούν με ευθύνη ενός υπαλλήλου του Κ.Α.Π.Η που ορίζει 
το Διοικητικό Συμβούλιο με απόφασή του. 

Άρθρο 7ον 

Αναπλήρωση του Προέδρου - Απαρτία Δ. Συμβουλίου 

1. Αναπληρωτής του Προέδρου του Διοικητικού Συμ¬ 
βουλίου είναι ο Αντιπρόεδρός του. 

2. Το Διοικητικό Συμβούλιο βρίσκεται σε απαρτία εφ’ 
όσον είναι παρόντεςτο ήμισυ του αριθμού των μελών πλέ¬ 
ον ενός συμπεριλαμβανομένου του Προέδρου ή Αντιπρο¬ 
έδρου. 

Άρθρο δον 

Συνεδριάσεις του Διοικητικού Συμβουλίου 

1. Το Διοικητικό συμβούλιο συνέρχεται σε συνεδρίαση 

ύστερα από πρόσκληση του Προέδρου του και υπό την 
Προεδρία του μια φόρα το μήνα τουλάχιστο υποχρεωτι¬ 
κά, καθώς και όταντο απαιτούν οι υποθέσειςτου Νομικού 
Προσώπου. 

Ο Πρόεδρος μπορεί να συγκαλεί το Διοικητικό Συμβού¬ 
λιο όσες φορές κρίνει ότι επιβάλλεται τούτο ή όταν ζητη¬ 
θεί αυτό από την πλειοψηφία των μελών του. Οι αποφά¬ 
σεις Διοικητικού Συμβουλίου λαμβάνονται με απόλυτη 
πλειοψηφία των παρόντων μελών. Σε ισοψηφία υπερισχύ¬ 
ει η ψήφος του Προέδρου. Όταν ο Πρόεδρος κωλύεται 
τον αναπληρώνει ο Αντιπρόεδρος. 

2. Τα πρακτικά των συνεδριάσεων του Διοικητικού Συμ¬ 
βουλίου και οι αποφάσεις του, καταχωρούνται με χρονο¬ 
λογική σειρά σε ειδικό βιβλίο που είναι αριθμημένο και μο- 
νογραμμένο από τον Πρόεδρο και την σφραγίδα του Κέ¬ 
ντρου, τηρούνται με την φροντίδα και την ευθύνη του 
Γραμματέα του Διοικητικού Συμβουλίου και υπογράφο¬ 
νται από αυτόν και τον Πρόεδρο καθώς και όλα τα μέλη 
του Διοικητικού Συμβουλίου που μετείχαν στην συνεδρία¬ 
ση κατά την αρχή της επόμενης συνεδρίασης αυτού, 
όπου γίνεται η επικύρωση ύστερα από ανάγνωσή τους. 

3. Τα μέλη του Διοικητικού Συμβουλίου είναι υποχρεω¬ 
μένα να προσέρχονται ανελλιπώς στις συγκαλούμενες 
από τον Πρόεδρο ή από την πλειοψηφία τους συνεδριά¬ 
σεις του, να διασκέπτονται και να αποφασίζουν για άλατα 
ζητήματα που αφορούν την λειτουργία και την πρόοδο 
του Κέντρου Ανοικτής Προστασίας Ηλικιωμένων του Δή¬ 
μου. 

4. Στον Πρόεδρο και τα μέλη του Διοικητικού Συμβουλί¬ 
ου, εκτός από το Δήμαρχο και τον Αντιδήμαρχο επιτρέπε¬ 
ται να καταβάλλεται αποζημίωση σύμφωνα με τις διατά¬ 
ξεις του Άρθρου 175 του Π.Δ/τος 76/1985. 

Άρθρο 9ον 

Αποφάσεις του Διοικητικού Συμβουλίου 

Για τις αποφάσεις του Διοικητικού Συμβουλίου εφαρ¬ 
μόζονται οι διατάξειςτων άρθρων 151, 152,153,171,173, 
παρ. 1,3,4, και 175 παρ. 4 του δημοτικού και Κοινοτικού 
κώδικα (Π.Δ/γμα 76/1985) 

Άρθρο ΙΟον 

Αρμοδιότητες του Πρόεδρου του 
Διοικητικού Συμβουλίου 

Ο Πρόεδρος εισηγείται στο Διοικητικό Συμβούλιο τα θέ¬ 
ματα που πρέπει να συζητηθούν και να ληφθούν πάνω σε 
αυτές αποφάσεις που τις εκτελεί αυτός. 

Επίσης διευθύνει τη συζήτηση και παίρνει κάθε κατάλ¬ 
ληλο μέτρο για την ευταξία της συνεδρίασης. Θεωρεί και 
υπογράφει όλα τα έγγραφα που εξέρχονται και είναι προ¬ 
συπογραμμένα από τον αρμόδιο υπάλληλο. Είναι προϊ¬ 
στάμενος των υπηρεσιών του Νομικού Προσώπου και τις 
διευθύνει. 

Είναι προϊστάμενος όλου του προσωπικού του Νομικού 
Προσώπου. 

Άρθρα 11ον 

Ταμιακή Υπηρεσία-Διαχείριση 

Την ταμειακή υπηρεσία του Νομικού Προσώπου ( Κέ¬ 
ντρο Ανοικτής Προστασίας Ηλικιωμένων) διεξάγει το τα¬ 


μείο που διεξάγει και την ταμειακή υπηρεσία του Δήμου 
και εφαρμόζονται αναλογικά οι διατάξεις περί οικονομι¬ 
κής διοίκησης λογιστικού των Δήμων όπως αυτές ισχύουν 
κάθε φορά. 

Οι διατάξεις του Δημοτικού και Κοινοτικού Κώδικα που 
ισχύουν για τους Δήμους και αφορούν το οικονομικό 
έτος, τον προϋπολογισμό, τον απολογισμό, τη διαχείρι¬ 
ση, τη σύναψη δανείου και την περιουσία, εφαρμόζονται 
και στο Κ.Α.Π.Η. 

Τα ποσά που διαθέτονται στο Κέντρο, καταθέτονται στο 
ανωτέρω ταμείο, τα χρηματικά εντάλματα πληρωμής σε 
βάρος των πιστώσεων που προβλέπονται στον προϋπο¬ 
λογισμό εκδίδονται από τον Πρόεδρο , μέσα στα πλαίσια 
των αποφάσεων του Διοικητικού Συμβουλίου. 

Άρθρο 12ον 

Προϋπολογισμός - Απολογισμός 

Ο Προϋπολογισμός και ο απολογισμός καταρτίζονται 
από το Διοικητικό Συμβούλιο του ΚΑΠΗ σύμφωνα με τον 
παρόντα κανονισμό, τίθεται υπόψη του Διοικητικού Συμ¬ 
βουλίου, το οποίο γνωμοδοτεί σχετικά και στη συνέχεια 
υποβάλλεται στο Νομάρχη για κατά το νόμιμο έλεγχο, 
σύμφωνα με τις διατάξεις του Δημοτικού και Κοινοτικού 
Κώδικα. 

Άρθρο 13ον 

Εκτέλεση έργων - Προμήθεια Πραγμάτων 

Η εκτέλεση έργων και η προμήθεια από το Νομικό Πρό¬ 
σωπο Δημοσίου Δικαίου (Κ.Α.Π.Η) ενεργείται σύμφωνα με 
τις διατάξεις που εφαρμόζονται κάθε φορά για την εκτέλε¬ 
ση έργων και προμήθεια πραγμάτων του Δημοσίου. 

Άρθρο 14ον 

Προσωπικό 

Γ ια την εκπλήρωση του σκοπού του Κ.Α.Π.Η. 

Απαιτείται να προσληφθεί το παρακάτω προσωπικό: 

1. Κοινωνικός Λειτουργός (σε περίπτωση που το ΚΑΠΗ 
λειτουργεί και τις απογευματινές ώρες προσλαμβάνεται 
και δεύτερος Κοινωνικός Λειτουργός) 

2. Φυσιοθεραπευτής 

3. Εργοθεραπευτής 

4. Ιατρός Φυσικής Ιατρικής και Αποκατάστασης η γη- 
ρίατρος κατά προτίμηση και ελλείψει αυτών παθολόγος 
άλλης ειδικότητας. 

5. Αδερφή επισκέπτρια κατά προτίμηση και ελλείψει αυ¬ 
τής αδερφή νοσοκόμα Ανωτέρων Σχολών. 

6. Οικογενειακή βοηθός 

Οι υπηρεσίες γραμματείας και διαχειρίσεως αναθέτο- 
νται σε δημοτικό υπάλληλο εφ’ όσον το απαιτούν οι ανά¬ 
γκες του Κέντρου και υπάρχει οικονομική δυνατότητα. 

Οι ανωτέρω θέσεις θα συσταθούν με τον οργανισμό 
εσωτερικής υπηρεσίαςτου Κ.Α.Π.Η. σύμφωνα με την δια¬ 
δικασία των διατάξεων του Ν. 1188/81 (Εκτίμηση υπηρε¬ 
σιακών αναγκών, οικονομικής δυνατότητας κλπ.) και 
ύστερα από τη σχετική επιχορήγηση που θα δοθεί από το 
Υπουργείο Υγείας και Πρόνοιας. 

Άρθρο 15ον 

Πόροι του Νομικού Προσώπου 

Οι πόροι του Νομικού Προσώπου είναι: 1)Επιχορηγή- 

σειςτου Δήμου (ή άλλου φυσικού ή Νομικού Προσώπου), 
2) Επιχορηγήσεις από φορείς του κράτους, 3) Εσοδα από 
διάφορες εκδηλώσεις του Ν.Π., 4) Πάσης φύσεως δωρε¬ 
ές, κληροδοτήματα , μισθώματα από ακίνητα, (π.χ. που 
έχουν μεταβιβαστεί στο Ν.Π.). 

Άρθρο 16 
Περιουσία 

Δεν υπάρχει κινητή και ακίνητη περιουσία στην κατοχή 
του Ν.Π. 

Άρθρο 17 
Κατάργηση 

Το Κ.Α.Π.Η. καταργείται σύμφωνα με τις διατάξεις του 
άρθρου 175 παρ.δτου Π/τος 76/1985 (Δ.Κ.Κ) 

Η περιουσία του περιέρχεται στο Δήμο που το ίδρυσε 
και διατίθενται κατά το χρόνο που ορίσει το Δημοτικό Συμ¬ 
βούλιο με την απόφαση για την κατάργηση και σύμφωνα 
με τις διατάξειςτου Δημοτικού και Κοινοτικού Κώδικα που 
ισχύουν κάθε φορά. 

Άρθρο 18ον 

Κάθε άλλη λεπτομέρεια που δεν προβλέπεται από την 
συστατική πράξη και τον παρόντα κανονισμό ρυθμίζεται 
με απόφαση του Διοικητικού Συμβουλίου του Δήμου , 
ύστερα από αιτιολογημένη πρόταση του Διοικητικού Συμ¬ 
βούλιού του Κ.Α.Π.Η. στηριζόμενη σε νόμο. 

Άρθρο 19ον 

Ακροτελεύτιο άρθρο - Κάλυψη δαπάνης 

Ο Δήμος θα εγγράφει στον προϋπολογισμό και θα απο¬ 
δίδει κατ’ έτος από τα τακτικά έσοδα το ποσό των 100.000 
δρχ. για τις ανάγκες λειτουργίας του εν λόγω Νομικού 
Προσώπου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 31 Ιουλίου 2001 

Με εντολή Γενικού Γραμμ. Περιφέρειας 
Ο Διευθυντής 

ΑΘΑΝΑΣΙΟΣ ΓΚΑΡΑΓΚΑΝΗΣ 
-♦- 

Αριθ. 171856 (2) 

Σύσταση αμιγούς Δημοτικής Επιχείρησης στην κοινότητα 
Κεραμιδιού Ν. Μαγνησίας, με την επωνυμία «Αναπτυ¬ 
ξιακή Επιχείρηση Κοινότητας Κεραμιδιού» διακριτικός 
τίτλος «ΚΑΜΑΡΙ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1 .Τις διατάξεις των άρθρων 277 - 284,287,291 και 304 
του Π.Δ. 410/95. (Δημοτικός και Κοινοτικός Κώδικας). 

2.Τις διατάξειςτου Ν.2503/97 (περί διοίκησης, οργάνω¬ 
σης, στελέχωσης της Περιφέρειας, ρύθμιση θεμάτων για 
την Τοπική Αυτοδιοίκηση κ.α. διατάξεις). 


3. Την αριθμ.161238/2001 απόφαση του Γενικού Γραμ¬ 
ματέα Περιφέρειας Θεσσαλίας (εξουσιοδότηση Προϊ¬ 
σταμένου Δ/νσης Τοπ. Αυτ/σης και Δ/σης Μαγνησίας για 
υπογραφή εγγράφων). ΦΕΚ.597/τ.Β'/21-5-2001 

4. Την από Ιούνιο 2001 οικονομοτεχνική μελέτη. 

5. Την αριθμ.30/2001 απόφαση του Κοινοτικού Συμβου¬ 
λίου Κεραμιδιού, αποφασίζουμε: 

Άρθρο 1 

Σύσταση - Επωνυμία 

Συνιστάται στην Κοινότητα Κεραμιδιού Αμιγής Κοινοτι¬ 
κή Επιχείρηση σύμφωνα με τις διατάξεις των άρθρων 277 
επ. του Δ.Κ.Κ. (Π.Δ. 410/1995). 

Η επωνυμία της επιχείρησης είναι “Αναπτυξιακή Επιχεί¬ 
ρηση Κοινότητας Κεραμιδιού” και ο διακριτικός τίτλος 
“ΚΑΜΑΡΙ”. 

Άρθρο 2 

Σκοπός 

Κύριος σκοπός της επιχείρησης είναι η προώθηση της 
οικονομικής και κοινωνικής ανάπτυξης της Κοινότητας 
Κεραμιδιού, μέσω της αξιοποίησης των συγκριτικών πλε¬ 
ονεκτημάτων της περιοχής, των φυσικών πόρων, του αν¬ 
θρώπινου δυναμικού, των εθνικών και ευρωπαϊκών προ¬ 
γραμμάτων 

Οι ειδικότεροι σκοποί της επιχείρησης είναι: 

Η εκτέλεση εργασιών, η εκπόνηση μελετών, η εκτέλεση 
έργων, η διενέργεια προμηθειών και η παροχή πάσης φύ¬ 
σεως υπηρεσιών που αποσκοπούν στην οικονομική και 
κοινωνική ανάπτυξη της περιοχής της Κοινότητας Κερα¬ 
μιδιού. 

Η προστασία και ανάδειξη του φυσικού, οικιστικού και 
πολιτιστικού περιβάλλοντος καθώς και η διαχείριση 
απορριμμάτων. 

Η υποβοήθηση και προώθηση τοπικών αναπτυξιακών 
πρωτοβουλιών και καινοτομιών και η υλοποίηση προ¬ 
γραμμάτων Ε.Ε. 

Η παροχή υπηρεσιών στον τομέα του πολιτισμού και 
του αθλητισμού. 

Η σύνδεση της αγροτικής οικονομίας με τον τουρισμό 
μέσω της ανάπτυξης προγραμμάτων αγροτοτουρισμού. 

Για την ευόδωση των σκοπών της η επιχείρηση μπορεί 
να συνεργάζεται με δημόσιους και κοινωνικούς φορείς, 
με κυβερνητικές οργανώσεις και με ιδιώτες και να συμμε¬ 
τέχει σε Εθνικά ή Κοινοτικά προγράμματα και πρωτοβου¬ 
λίες. 

Άρθρο 3 

Διάρκεια 

Η διάρκεια της επιχείρησης είναι 10 έτη και αρχίζει από 
τη δημοσίευση της συστατικής πράξης στην Εφημερίδα 
της Κυβερνήσεως. 

Άρθρο 4 
Έδρα 

Έδρατης επιχείρησης ορίζεται η Κοινότητα Κεραμιδιού 
και θα στεγάζεται σε κτίριο που θα παραχωρηθεί κατά 
χρήση από την Κοινότητα. 

Άρθρο 5 

Διοίκηση 

Η επιχείρηση διοικείται από πενταμελές Διοικητικό Συμ¬ 
βούλιο, του οποίου τα μέλη ορίζονται από το Κοινοτικό 
Συμβούλιο. Από τα μέλη του Διοικητικού Συμβουλίου, 
τρία είναι αιρετοί εκπρόσωποι της Κοινότητας, εκ των 
οποίων ο ένας προέρχεται από τη μειοψηφία, ένας είναι 
εκπρόσωπος κοινωνικού φορέα της περιοχής της Κοινό¬ 
τητας Κεραμιδιού και ένας είναι δημότης ή κάτοικος της 
Κοινότητας, ο οποίος έχει πείρα ή γνώσεις σχετικές με το 
αντικείμενο της επιχείρησης. Στην περίπτωση που η επι¬ 
χείρηση απασχολεί περισσότερους από είκοσι εργαζομέ¬ 
νους το μέλος Διοικητικού Συμβουλίου που είναι δημότης 
ή κάτοικος της Κοινότητας αντικαθίσταται από έναν εκ¬ 
πρόσωπο των εργαζομένων στην επιχείρηση. 

Άρθρο 6 
Πόροι 

Πόροι της Επιχείρησης είναι: 

Έσοδα από την άσκηση των δραστηριοτήτων της επι¬ 
χείρησης 

Πρόσοδοι από περιουσιακά στοιχεία της. 

Δάνεια, εισφορές, δωρεές. 

Επιχορηγήσεις 

Άρθρο 7 

Αρχικό Κεφάλαιο 

Το κεφάλαιο της επιχείρησης διατίθεται από την Κοινό¬ 
τητα Κεραμιδιού και ανέρχεται στο ποσό των *3.000.000* 
δρχ. 

Άρθρο 8 

Διάλυση 

Η επιχείρηση διαλύεται: 

Με τη συμπλήρωση του χρόνου για τον οποίο αυτή έχει 
συσταθεί, αν δεν παραταθεί η διάρκειά της με απόφαση 
του Κοινοτικού Συμβουλίου. 

Με απόφαση του Κοινοτικού Συμβουλίου που λαμβάνε- 
ται με την απόλυτη πλειοψηφία των μελών του. 

Σε περίπτωση πτώχευσης της επιχείρησης 

Άρθρο 9 
Εκκαθάριση 

Η εκκαθάριση της επιχείρησης μετά τη διάλυσή της, 
εκτός από την περίπτωση της πτώχευσης, ενεργείται από 
δύο εκκαθαριστές, οι οποίοι ορίζονται με απόφαση του 
Κοινοτικού Συμβουλίου. 

Μετά τη λύση της επιχείρησης, η περιουσία αυτής πε¬ 
ριέρχεται στην Κοινότητα. 

Άρθρο 10 
Τελική διάταξη 

Με την παρούσα προκαλείται δαπάνη σε βάρος του 
προϋπολογισμού της Κοινότητας ποσού 3.000.000 δρχ. 
που αφορά το αρχικό κεφάλαιο της κοινοτικής επιχείρη¬ 
σης και θα βαρύνει τον προϋπολογισμό της Κοινότητας, 
έτους 2001 στον Κ.Α. 212.9. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 29 Ιουνίου 2001 

Με εντολή Γενικού Γραμμ. Περιφέρειας 
Ο Διευθυντής 

ΑΘΑΝΑΣΙΟΣ ΓΚΑΡΑΓΚΑΝΗΣ 
-♦- 

Αριθ. 10114 (3) 

Σύσταση Νομικού προσώπου στο Δήμο Λαππαίων Ν. Ρε- 
θύμνου με την επωνυμία «ΚΕΝΤΡΟ ΑΝΟΙΚΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ - ΚΑΠΗ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1. Τις διατάξεις του άρθρου 203 του ΔΚΚ (Π.Δ. 
410/1995) 

2. Τις όμοιες του Ν. 2503/97 και την 5972/98 απόφαση 
του Γενικού Γραμματέα Περιφέρειας Κρήτης (ΦΕΚ 
446/2001 τ.Β’). 

3. Την 94 / 2001 απόφαση του Δημοτικού Συμβουλίου 
Λαππαίων, που λήφθηκε νομότυπα, αποφασίζουμε: 

1. Συνιστούμε στο Δήμο Λαππαίων του Νομού Ρεθύ- 
μνης Νομικό Πρόσωπο με την επωνυμία «ΚΕΝΤΡΟ ΑΝΟΙ¬ 
ΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ - ΚΑΠΗ» με έδρα την 
έδρα του Δήμου. 

2. Σκοπός του Νομικού αυτού Προσώπου είναι η παρο¬ 
χή Ιατρικής και Κοινωνικής προστασίας στα ηλικιωμένα 
άτομα της περιοχής του Δήμου Λαππαίων 

3. Πόροι του Κέντρου Ανοικτής Προστασίας Ηλικιωμέ¬ 
νων του Δήμου Λαππαίων είναι: 

α) Η ετήσια επιχορήγηση του Δήμου με δραχμές 
10 . 000 . 000 . 

β) Η επιχορήγηση και κάθε άλλη παροχή του κράτους εί¬ 
τε προς αυτό είτε προς το Δήμο Λαππαίων γι’ αυτό το νο¬ 
μικό πρόσωπο. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Έσοδα από τη συμβολική χρηματική συμμετοχή των 
μελών που έχουν ανάγκη προστασίας. 

ε) Εισπράξεις από το αντίτιμο των παρεχομένων από το 

Νομικό Πρόσωπο πραγμάτων ή υπηρεσιών. 

στ) Πρόσοδοι από τη νόμιμη αυτού περιουσία και 

ζ) Κάθε άλλη νόμιμος πρόσοδος. 

4. Το συνιστώμενο Νομικό Πρόσωπο διοικείται από Δι¬ 
οικητικό Συμβούλιο που αποτελείται από επτά (7) μέλη. 

Τα μέλη αυτά είναι Δημοτικοί Σύμβουλοι και δημότες ή 
κάτοικοι που έχουν ανάλογη επαγγελματική ή κοινωνική 
δράση ή ειδικές γνώσεις ανάλογα με το σκοπό του Νομι¬ 
κού αυτού Προσώπου. 

Πρόεδρος του Διοικητικού Συμβουλίου είναι ο Δήμαρ¬ 
χος ή άλλο μέλος αιρετό ή μη που ορίζεται από αυτόν. 

Η θητεία των μελών του Διοικητικού Συμβουλίου του 
Νομικού Προσώπου ακολουθεί τη δημοτική περίοδο. 

Νέα μέλη του Διοικητικού Συμβουλίου ορίζονται όταν 
λήξει η θητεία των παλαιών ή όταν κατά την διάρκεια της 
θητείας τους κενωθεί η θέση για οποιοδήποτε λόγο. 

5. Τα μέλη του Διοικητικού Συμβουλίου μαζί με τους 
αναπληρωτές τους ορίζονται από το Δημοτικό Συμβούλιο 
με ψηφοφορία. 

6. Το Νομικό Πρόσωπο εκπροσωπείται ενώπιον Δικα¬ 
στηρίων και κάθε Αρχής από τον Πρόεδρο του Διοικητι¬ 
κού Συμβουλίου και στην περίπτωση που αυτός απουσιά¬ 
ζει ή κωλύεται από τον Αντιπρόεδρο. 

7. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Λαπ- 
παίων ύψους 10.000.000 δρχ. για κάθε ένα από τα επόμε¬ 
να οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 7 Σεπτεμβρίου 2001 

Ο Γενικός Γραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

-Φ- 

(4) 

Απόκτηση της Ελληνικής Ιθαγένειας της ομογενούς Να- 
φαηλίδη Σβετλάνα. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με τη 13420/31.8.2001 απόφαση Γενικού Γραμματέα 
Περιφέρειας Κρήτης γίνεται αποδεκτή η από 23.11.2000 
αίτηση της ομογενούς Ναφαηλίδη Σβετλάνα περί απο- 
κτήσεωςτης Ελληνικής Ιθαγένειας. 

Την Ελληνική ιθαγένεια αποκτά η ανωτέρω ομογενής 
από της δόσεως του όρκου του Έλληνα πολίτη εντός 
έτους από τη δημοσίευση της παρούσας απόφασης στην 
Εφημερίδα της Κυβερνήσεως. 

Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

-Φ- 

(5) 

Απόκτηση της Ελληνικής Ιθαγένειας του ομογενούς 
Αντώνοβ Σπάρτακος. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με τη 13592/31.8.2001 απόφαση Γενικού Γραμματέα 
Περιφέρειας Κρήτης γίνεται αποδεκτή από 24.11.2000 αί¬ 
τηση του ομογενούς περί αποκτήσεως της Ελληνικής ιθα¬ 
γένειας και εγκρίνουμε τον εξελληνισμό του κυρίου ονό¬ 
ματος και του επωνύμου του από Σπάρτακος Αντώνοβ σε 
Σπάρτακος Αντωνιάδης. 

Την Ελληνική ιθαγένεια αποκτά ο ανωτέρω ομογενής 
από της δόσεως του όρκου του Έλληνα πολίτη εντός 


έτους από τη δημοσίευση της παρούσας απόφασης στην 
Εφημερίδα της Κυβερνήσεως. 

Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

-Φ- 

(δ) 

Απόκτηση της Ελληνικής Ιθαγένειας της ομογενούς Καζ- 
μάνοβα Ελισσάβετ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με τη 13422/31.8.2001 απόφαση Γενικού Γραμματέα 
Περιφέρειας Κρήτης γίνεται αποδεκτή η από 20-4-2001 
αίτηση της ομογενούς περί αποκτήσεως της Ελληνικής 
ιθαγένειας και εγκρίνουμε τον εξελληνισμό του κυρίου 
ονόματος και του επωνύμου της από Ελισσάβετ Καζμά- 
νοβα σε Ελισαβέτα Καζμανίδη. 

Την Ελληνική ιθαγένεια αποκτά η ανωτέρω ομογενής 
από της δόσεως του όρκου του Έλληνα πολίτη εντός 
έτους από τη δημοσίευση της παρούσας απόφασης στην 
Εφημερίδα της Κυβερνήσεως. 

Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

-Φ- 

(7) 

Απόκτηση της Ελληνικής Ιθαγένειας του ομογενούς Να- 
φαναηλίδη Γιάννη. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με τη 13419/31.8.2001 απόφαση Γενικού Γραμματέα 
Περιφέρειας Κρήτης γίνεται αποδεκτή η από 23/11/2000 
αίτηση του ομογενούς Ναφαναηλίδη Γ ιάννη περί αποκτή¬ 
σεως της Ελληνικής Ιθαγένειας. 

Την Ελληνική ιθαγένεια αποκτά ο ανωτέρω ομογενής 
από της δόσεως του όρκου του Έλληνα πολίτη εντός 
έτους από τη δημοσίευση της παρούσας απόφασης στην 
Εφημερίδα της Κυβερνήσεως. 

Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

-Φ- 

( 8 ) 

Απόκτηση της Ελληνικής Ιθαγένειας της ομογενούς Ντε- 
μούρτσεβα Σοφίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με τη 13423/31.8.2001 απόφαση Γενικού Γραμματέα 
Περιφέρειας Κρήτης γίνεται αποδεκτή από 23 -11 -2000 
αίτηση του ομογενούς περί αποκτήσεως της Ελληνικής 
ιθαγένειας και εγκρίνουμε τον εξελληνισμό του κυρίου 
ονόματος και του επωνύμου της από Σοφία Ντεμούρτσε- 
βα σε Σοφία Ντεμουρτσίδη. 

Την Ελληνική ιθαγένεια αποκτά η ανωτέρω ομογενής 
από της δόσεως του όρκου του Έλληνα πολίτη εντός 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

έτους από τη δημοσίευση της παρούσας απόφασης στην 
Εφημερίδα της Κυβερνήσεως. 

Ο Γενικός Γραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

0 ) 

Έγκριση μεταβίβασης άδειας ίδρυσης και λειτουργίας 
της μικτής Ιδιωτικής Κλινικής «ΕΥΑΓΓΕΛΙΣΜΟΣ ΣΟ¬ 
ΛΩΝ ΑΝΤΩΝΙΑΔΗΣ». 

Ο ΝΟΜΑΡΧΗΣ ΗΜΑΘΙΑΣ 

Με την 8320/7-8-2001 απόφαση του Νομάρχη Ημαθίας 


που εκδόθηκε σύμφωνα με τις διατάξεις των Β.Δ 451 /62 & 
521/63 &Ν. 2071/15-7-92 ΦΕΚ 123 Τ.Α αρθ. 149παραγ. 1 
& 4 εγκρίθηκε η μεταβίβαση της άδειας ίδρυσης & λει¬ 
τουργίας μικτής Ιδιωτικής Κλινικής «ΕΥΑΓΓΕΛΙΣΜΟΣ - 
ΣΟΛΩΝ ΑΝΤΩΝΙΑΔΗΣ» στην ανώνυμη εταιρία υπό την 
επωνυμία «ΚΛΙΝΙΚΗ ΑΝΤΩΝΙΑΔΗ - Ο ΕΥΑΓΓΕΛΙΣΜΟΣ - 
ΑΝΩΝΥΜΗ ΕΤΑΙΡΙΑ» με τρία τμήματα ανά 10 κλίνες. Μαι- 
ευτ. - Γυναικ. 10 κλίνες , οφθαλμ. 10 κλίνες & ΩΡΑ 10 κλί¬ 
νες. 

Με εντολή Νομάρχη 

Ο Βοηθός Νομάρχη 
ΟΡΕΣΤΗΣ ΣΙΔΗΡΟΠΟΥΛΟΣ 




17248 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΟΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θ ΐ. 0 Γ 
β-ΓΠ3ίΙ: \Λ/θθΓη33ΐΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩβ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιεί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

βυτο 

δρχ- 

Θυτο 

δρχ- 

θυτο 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φρο¬ 
ντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβιτιβΐ, με την καταβολή των αντί¬ 
στοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























